CELEX: C2007/129/42
Language: sk
Date: 2007-06-09 00:00:00
Title: Vec F-23/05: Rozsudok Súdu pre verejnú službu (tretia komora) z 2. mája 2007 – Giraudy/Komisia (Úradníci — Žaloba — Žaloba o náhradu škody — Vyšetrovanie Európskeho úradu pre boj proti podvodom (OLAF) — Preloženie — Nariadenie (ES) č. 1073/1999 — Rozhodnutie 1999/396/ES, ESUO, Euratom — Chyba — Ujma — Choroba z povolania — Zohľadnenie dávok stanovených v článku 73 služobného poriadku)

9.6.2007   
            
            
               SK
            
            
               Úradný vestník Európskej únie
            
            
               C 129/25
            
         Rozsudok Súdu pre verejnú službu (tretia komora) z 2. mája 2007 – Giraudy/Komisia
   (Vec F-23/05) (1)
   
   (Úradníci - Žaloba - Žaloba o náhradu škody - Vyšetrovanie Európskeho úradu pre boj proti podvodom (OLAF) - Preloženie - Nariadenie (ES) č. 1073/1999 - Rozhodnutie 1999/396/ES, ESUO, Euratom - Chyba - Ujma - Choroba z povolania - Zohľadnenie dávok stanovených v článku 73 služobného poriadku)
   (2007/C 129/42)
   Jazyk konania: francúzština
   Účastníci konania
   
      Žalobca: Jean-Louis Giraudy (Paríž, Francúzsko) (v zastúpení: D. Voillemot, advokát)
   
      Žalovaná: Komisia Európskych spoločenstiev (v zastúpení: J. Curral a G. Berscheid, splnomocnení zástupcovia)
   Predmet veci
   Na jednej strane zrušenie rozhodnutia Komisie, ktorým sa zamieta uznanie zodpovednosti za jej služby a ujmy údajne utrpenej žalobcom v rámci vyšetrovania vedeného OLAF-om na zastúpení Komisie vo Francúzsku a na druhej strane návrh na náhradu škody
   Výrok rozsudku
   
               1.
            
            
               Komisia Európskych spoločenstiev je povinná zaplatiť pánovi Giraudymu sumu 15 000 eur z titulu náhrady škody za ním utrpenú nemajetkovú ujmu spôsobenú zásahom do jeho povesti a jeho cti.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Komisia Európskych spoločenstiev znáša svoje vlastné trovy konania a dve tretiny trov konania pána Giraudyho.
            
         
               4.
            
            
               Pán Giraudy znáša jednu tretinu svojich trov konania.
            
         
      (1)  Ú. v. EÚ C 171, 9.7.2005, s. 29 (najskôr zapísaná pod číslom T-169/05 na Súde prvého stupňa Európskych spoločenstiev, neskôr postúpená Súdu pre verejnú službu Európskej únie uznesením z 15.12.2005).